IV. gimnazija u Zagrebu
<s>IV. gimnazija u Zagrebu je javna gimnazija jezičnog usmjerenja.</s><s>Nalazi se u Ulici Žarka Dolinara 9, u četvrti Kajzerica.</s><s>U sklopu nastave postoji jezična gimnazija i dvojezična nastava na engleskom, njemačkom i francuskom jeziku.</s><s>IV. gimnazija među deset je najboljih srednjih škola po rezultatima Državne mature u Republici Hrvatskoj.</s><s>Dužnost ravnatelja obavlja prof. Boris Štimac.</s>

<s>Povijest</s>

<s>Zagrebačka IV. gimnazija osnovana je 8. listopada 1934. godine.</s><s>Prvi mjesec bila je u okviru I. gimnazije, ali se već sljedeći mjesec, 7. studenog osamostalila te počela djelovati pod službenim imenom "Državna IV. muška realna gimnazija u Zagrebu".</s><s>Četvrta gimnazija počela s radom u prostorijama tada II. klasične gimnazije u Ulici Izidora Kršnjavoga (danas osnovna škola).</s><s>Prvi od tadašnje kraljevske vlade postavljeni ravnatelj bio je dr. Dane Medaković.</s><s>Ugledni sveučilišni nastavnici, znanstvenici, umjetnici pa i akademici započeli su svoju djelatnost kao profesori IV. gimnazije.</s><s>U izvještaju za 1940. godinu u Četvrtoj gimnaziji radilo čak osam doktora znanosti.</s><s>Godine 1943. gimnazija ponovno se seli, na Sveučilište.</s><s>Završetkom II. svjetskog rata, IV. je gimnazija preseljena u zgradu realne gimnazije, u južno krilo (nasuprot hotelu Intercontinental).</s><s>Godine 1947.</s><s>Četvrta gimnazija seli na Rooseveltov trg i tamo djeluje do njezinog ukidanja 1977. kada ulazi u sastav Centra.</s><s>Nakon prenamjene gimnazijske zgrade u Muzej Mimara, 1986. škola raseljava se na više mjesta po gradu, a uprava je bila u Varšavskoj ulici.</s><s>Od školske godine 1953./54. prvi razred Četvrte gimnazije počinje nastavu s mješovitim razredima, pa je tako nakon dvadeset godina prestala djelovati kao isključivo muška gimnazija.</s><s>Do tada je imala svake školske godine od 14 do 20 razreda.</s><s>Školske godine 1990./1991. gimnazija postaje jezična.</s><s>Gubitkom stare zgrade na Rooseveltovom trgu, Grad Zagreb se obvezao izgraditi novu školsku zgradu za potrebe I. i IV. gimnazije.</s><s>To obećanje je izvršeno izgradnjom moderne zgrade u Novom Zagrebu u naselju Utrine.</s><s>2014. godine IV. gimnazija se preselila u zagrebačko naselje Kajzericu.</s>

<s>Programi</s>

<s>U trećem i četvrtom razredu umjesto jednog predmeta iz prirodne skupine (fizika, kemija, biologija) mogu se birati prošireni programi stranih jezika ili treći strani jezik.</s>

<s>Izvori</s>

<s>Škole u Zagrebu</s>

